Diari Oficial de la Generalitat Valenciana


Sumari del DOGV 3498, del 19-05-1999 (1999/4493)

RESOLUCIÓ de 7 de maig de 1999, de la Direcció General de Personal, per la qual s'anuncia la convocatòria d'adjudicació de llocs en comissió de servei per a professors d'Ensenyament Secundari, professors tècnics de Formació Professional i funcionaris docents que impartixen ensenyaments de règim especial, durant el curs 1999/2000, en centres públics docents no universitaris dependents de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3498

Data del DOGV
:   19-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4493


Data del document
:   07-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

 Descriptors 

:   * ensenyament secundari
    * concurs administratiu
    * personal docent
    * formació professional
    * ensenyament professional
    * administració regional

RESOLUCIÓ de 7 de maig de 1999, de la Direcció General de Personal, per la qual s'anuncia la convocatòria d'adjudicació de llocs en comissió de servei per a professors d'Ensenyament Secundari, professors tècnics de Formació Professional i funcionaris docents que impartixen ensenyaments de règim especial, durant el curs 1999/2000, en centres públics docents no universitaris dependents de la Generalitat Valenciana. [1999/M4493]
  
La present convocatòria de comissions de servei té com a finalitat dotar d'un procediment d'adscripció, amb caràcter excepcional, a un lloc de treball per a aquells professors d'Ensenyament Secundari, professors tècnics de Formació Professional i funcionaris que impartixen ensenyaments de règim especial que així ho sol·liciten. Així doncs, mitjançant el dit procediment, previst en la vigent Llei de la Funció Pública Valenciana, els sol·licitants dels cossos mencionats, podran ser adscrits en comissió de servei a llocs de treball de centres públics dependents de la Generalitat Valenciana durant el curs 1999/2000.
  
La convocatòria es regirà per les bases següents:
  
I. Participants
  
Primera
  
Poden participar de forma voluntària en esta convocatòria els funcionaris de carrera del cos de professors d'Ensenyament Secundari, del cos de professors tècnics de Formació Professional, i també els funcionaris docents que impartixen els ensenyaments de règim especial, que es troben en algun dels supòsits següents:
  
a) Els funcionaris de carrera dependents de la Generalitat Valenciana, i d'altres administracions educatives, que es troben en situació de servei actiu i que ocupen llocs de treball amb caràcter definitiu, sempre que es tracte de funcionaris en els quals concórreguen causes mèdiques o socials, degudament justificades.
  
b) Els funcionaris de carrera dependents de la Generalitat Valenciana, dels mencionats cossos, que es troben en situació de servei actiu i que no hagen obtingut destinació amb caràcter definitiva.
  
c) Els funcionaris de carrera dependents d'altres administracions educatives, dels mencionats cossos, que es troben en situació de servei actiu i que no hagen obtingut destinació amb caràcter definitiu.
  
Segona
  
Per a l'obtenció de destinació, la prioritat vindrà determinada per l'ordre establit en la base anterior. Dins de cada apartat la prioritat s'establirà de la manera següent:
  
En el cas dels funcionaris compresos en les lletres a) i c), la Direcció General de Personal determinarà la prioritat entre els sol·licitants, d'acord amb les circumstàncies especials al·legades per estos.
  
En el cas dels funcionaris compresos en la lletra b), la prioritat vindrà determinada per l'ordre que van obtenir en el procediment selectiu en què foren seleccionats, llevat d'aquells que obtinguen destinació en el concurs de trasllats convocat per la Resolució de 6 de novembre de 1998, d'esta Direcció General (Diari Oficial de la Generalitat Valenciana de 17 de novembre de 1998), en este cas la prioritat es determinarà segons s'indica en el paràgraf anterior.
  
II. Sol·licituds
  
Tercera
  
Els funcionaris que desitgen participar en esta convocatòria ompliran la instància que serà facilitada i presentada en les direccions territorials de Cultura i Educació dependents de la Conselleria de Cultura, Educació i Ciència.
  
1) Els funcionaris compresos en les lletres a) i c) de la base primera d'esta convocatòria hauran d'aportar, a més:
  
- Annex comissions de servei.
  
- Tots aquells documents o certificats en què fonamenten la seua sol·licitud.
  
2) D'altra banda, tots els funcionaris dependents d'una altra administració educativa hauran d'acompanyar, necessàriament, certificat expedit pels òrgans competents del Ministeri d'Educació i Cultura o de la comunitat autònoma de la qual depenga el centre on té destinació, en què haurà de constar:
  
- Cos i especialitat
  
- Nom i cognoms
  
- Document nacional d'identitat
  
- Situació administrativa
  
- Destinació definitiva o, si és procedent, provisional
  
3) Els funcionaris compresos en la lletra b) de la base primera que obtinguen destinació definitiva en el ja mencionat concurs de trasllats acompanyaran a la seua instància l'annex comissions de servei, i també la documentació acreditativa de les circumstàncies mèdiques o socials en què fonamenten la seua sol·licitud.
  
Quarta
  
Una vegada transcorregut el termini de presentació d'instàncies, no serà possible desistir de les sol·licituds efectuades. Altrament, les destinacions adjudicades seran irrenunciables i, en tot cas, s'ocuparan durant el curs acadèmic 1999/2000.
  
Cinquena
  
Per a poder sol·licitar els llocs es requerix pertànyer al cos de què es tracte i haver adquirit l'especialitat corresponent. Els participants en esta convocatòria podran optar per les especialitats que estimen oportunes entre aquelles que hagen adquirit.
  
III. Format i ompliment de la petició
  
Sisena
  
Tots els participants hauran de presentar instància, ajustada al model oficial, que podran obtenir en les direccions territorials de Cultura i Educació. La instància es dirigirà al director general de Personal de la Conselleria de Cultura, Educació i Ciència, i es presentarà en les citades direccions territorials de Cultura i Educació. A més a més, hauran d'acompanyar junt amb la instància l'annex de comissions de servei, conforme a allò que s'ha indicat en la base tercera.
  
Setena
  
El nombre de peticions que cada participant pot incloure en la seua sol·licitud no podrà excedir de 76.
  
Huitena
  
Les peticions, amb la limitació del nombre anteriorment assenyalat, podran estendre's a la totalitat de centres, així com de les especialitats que es posseïsca del cos de què es trobe en actiu.
  
Les peticions podran referir-se a centre concret, localitat, subàrea, àrea i especialitat, sent compatibles totes les modalitats. En els tres últims casos s'adjudicarà el primer centre de la localitat, subàrea o àrea, amb vacant, en el mateix ordre en què apareguen anunciats en la convocatòria.
  
Novena
  
En les instàncies s'indicaran, conforme a les instruccions unides a aquestes, per ordre de preferència, els llocs que se sol·liciten, expressant amb la major claredat els conceptes exactes que en l'imprés de la instància es consignen.
  
Qualsevol dada omesa o consignada erròniament per l'interessat no podrà ser invocada a efecte de futures reclamacions, ni considerar per este motiu lesionats els seus interessos i drets.
  
Finalitzat el termini de presentació de sol·licituds, per cap concepte s'alterarà la petició, ni encara que es tracte de l'ordre de prelació dels centres sol·licitats. Si els codis resultaren il·legibles, estigueren incomplets o no es col·locaren les dades a la casella corresponent, es considerarien no inclosos en la petició, i els participants hi perdrien tots els drets.
  
IV. Altres normes
  
Deu
  
Els sol·licitants inclosos en les lletres a) i c) de la base primera de la present convocatòria disposaran, per a presentar les seues sol·licituds, d'un termini de 15 dies a comptar des de l'endemà de la publicació de la present resolució en el Diari Oficial de la Generalitat Valenciana.
  
Els sol·licitants inclosos en la lletra b) de la citada base hauran de presentar les seues instàncies en el termini de 10 dies a comptar des de l'endemà de la publicació de la resolució definitiva del concurs de trasllats, convocat per Resolució d'esta Direcció General de 6 de novembre de 1998, en el Diari Oficial de la Generalitat Valenciana. Així mateix, aquells funcionaris inclosos en la lletra b) de la citada base primera, que obtinguen destinació definitiva en el citat concurs de trasllats, podran sol·licitar ser destinats en comissió de servei, si concorren en ells causes mèdiques o socials.
  
Onze
  
Totes les condicions que s'exigixen en esta convocatòria han de tenir-se complides o reconegudes en la data d'acabament del termini de presentació d'instàncies.
  
Dotze
  
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria o no coincidisca amb les característiques declarades en la instància i la documentació corresponent.
  
Tretze
  
Els funcionaris de carrera en situació de servei actiu, sense destinació definitiva, que no hagen participat com a sol·licitants en la present convocatòria, i també aquells participants inclosos en la lletra c) de la base primera que no hagen obtingut destinació en la present convocatòria, hauran de participar en els actes d'adjudicació de destinació provisional la celebració dels quals serà anunciada oportunament.
  
Catorze
  
És requisit imprescindible, per a sol·licitar i obtindre un lloc determinat, tenir l'especialitat i posseir el requisit lingüístic del lloc.
  
Quinze
  
Quedaran exclosos de l'adjudicació de destinació en comissió de servei aquells funcionaris que hagen obtingut destinació en l'últim concurs de trasllats si hagueren participat voluntàriament en el mateix. Tractant-se de participants forçosos en el citat concurs, quedaran exclosos, així mateix, de l'obtenció de destinació en comissió de servei, quan la destinació obtinguda per concurs i el sol·licitat en la present convocatòria estigueren localitzats en la mateixa àrea territorial.
  
Setze
  
La resolució d'adjudicació de destinacions es publicarà al tauler d'anuncis dels serveis centrals de la Conselleria de Cultura, Educació i Ciència, i també en els de les direccions territorials de Cultura i Educació.
  
Disposició final
  
De conformitat amb el que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del director general de Personal d'esta Conselleria en el termini d'un mes, a comptar des de l'endemà de la seua publicació.
  
b) El recurs contenciós administratiu haurà de plantejar-se, davant del Jutjat Contenciós Administratiu de València, en el termini de dos mesos, a comptar des de l'endemà de la seua publicació